રાજપીપળા: મન હોય તો માળવે જવાઇની ઉકતિને રાજપીપળાના રીકશાચાલકના પુત્રએ સાર્થક કરી છે. સોમવારે જાહેર થયેલા ધોરણ 10ના પરિણામમાં સ્વામીનારાયણ વિદ્યાલયમાં અભ્યાસ કરતાં ધ્રુવ પટેલે 99.39 પર્સન્ટાઇલ ગુણ મેળવી જિલ્લાનું ગૌરવ વધાર્યું છે. સમગ્ર જિલ્લામાં 5 છાત્રોએ એ-1 ગ્રેડ મેળવ્યો છે તેમાં ધ્રુવનો પણ સમાવેશ થવા જાય છે. નર્મદા જિલ્લામાં પણ આ વખતે દર વખત કરતા કંઈક સારું પરિણામ એટલેકે 61 ટકા જેટલું આવ્યું પરંતુ આ પરિણામમાં એ 1 ગ્રેડમાં માત્ર પાંચ વિદ્યાર્થીઓજ ઉત્તીર્ણ થયા જેમાં એક સામાન્ય કુટુંબમાંથી ધ્રુવ અમિત પટેલનો પણ સમાવેશ થાય છે. 99.39 પરસેન્ટાઈલ સાથે તે એ 1 ગ્રેડ માં પાસ થયો છે.